Gandia, una platja de cinema
05 juliol 2021

## Gandia, una platja de cinema05 juliol 2021Última actualització: 05 juliol 2021

![](../gestion/img/e0fe0b8615f1050384685a05a43e5dbef03ea52e68fff1518109939b5e77e37a.jpg)  
  

El regidor de Turisme, Vicent Mascarell ha informat que aquest any les activitats del Cinema a la Mar s'amplien i inclouran dos cicles diferenciats dins de la iniciativa "Gandia, una platja de cinema". En els dos casos totes les projeccions es realitzaran a la sorra de la platja i seran de caràcter gratuït.  
Tots dos cicles compten amb la col·laboració de Territori Borja, València Turisme i Turisme de la Comunitat Valenciana.

Tal com ha explicat l'edil, el cicle tindrà amb un apartat dedicat al cinema en família que se celebrarà tots els dilluns a partir de les 22 hores al costat de l'escenari situat a l'inici de la platja, junt al club Nàutic. Un cicle que comptarà amb nou projeccions.

A l'igual que es va realitzar l'any passat i seguint totes les mesures de seguretat, els nuclis familiars o de convivència disposaran de la seua zona acotada, es facilitarà gel hidroalcohòlic en l'accés i es prendrà les dades de les persones que assisteixen per garantir la traçabilitat.

**Programació Cinema en família**  
JULIOL  
5 de juliol - La Oveja Shaun: Granjaguedón  
12 de juliol - Sonic. La Película  
19 de juliol - Scooby  
26 de juliol - Família Addams

AGOSTO  
2 d'agost - Abominable  
9 d'agost - El Castillo Ambulante  
16 d'agost - Hotel Transylvania  
23 d'agost - Astérix: la residencia de los Dioses  
30 - El viaje de Chihiro

Pel que fa a la novetat d'aquest any, Mascarell ha informat que també s'ha programat un cicle de Cinema Clàssic que tindrà lloc tots els dijous a partir de les 22 hores al costat del Far 2 de la platja de Gandia.  
El cicle obrirà aquest mateix dijous 8 de juliol amb la projecció de "El Verdugo" i tancarà amb "Bienvenido Mr Marshall" de Luis García Berlanga.

  
**Programació Cinema Clàssic**  
JULIOL  
8 de juliol - El Verdugo  
15 de juliol - El Apartamento  
22 de juliol - Una noche en la Ópera  
29 de juliol - Fort Apache

AGOST  
5 d'agost - El Maquinista de la General  
12 d'agost - Casablanca  
19 d'agost - Toro Salvaje  
26 d'agost - Bienvenido Mr. Marshall

Finalment, Mascarell ha declarat que "seguim ampliant l'oferta lúdic-festiva de la platja. Creiem que aquestes dues iniciatives són una bona manera de finalitzar una jornada a la platja i des d'ací vull animar a tota la ciutadania i visitants a gaudir de cinema al costat de la mar".

[Twittear](https://twitter.com/share)